b'\n_START_ARTICLE_\nFreddie Laker\n_START_PARAGRAPH_\nSir Frederick Alfred Laker (6. elokuuta 1922 \xe2\x80\x93 9. helmikuuta 2006) oli brittil\xc3\xa4inen ilmailuyritt\xc3\xa4j\xc3\xa4, joka tunnetaan parhaiten h\xc3\xa4nen vuonna 1966 perustamastaan Laker Airways -lentoyhti\xc3\xb6st\xc3\xa4, joka meni vararikkoon vuonna 1982. Muita Lakerin yrityksi\xc3\xa4 olivat lentokoneiden muunnost\xc3\xb6it\xc3\xa4 tehnyt Aviation Traders sek\xc3\xa4 lentoyhti\xc3\xb6t Air Charter, Channel Air Bridge ja Laker Airways -nime\xc3\xa4 k\xc3\xa4ytt\xc3\xa4neet yhti\xc3\xb6t Yhdysvalloissa ja Bahamalla._NEWLINE_Laker oli ensimm\xc3\xa4isi\xc3\xa4 lentoyhti\xc3\xb6n omistajia, joka otti k\xc3\xa4ytt\xc3\xb6\xc3\xb6n pelkistetyn palvelun ilmaliikenteen liiketoiminta-ajatuksen. Samaa toiminta-ajatusta ovat sittemmin, parhaimmillaan menestyksekk\xc3\xa4\xc3\xa4stikin, soveltaneet EasyJet, Ryanair, Southwest Airlines, AirAsia ja monet muut halpalentoyhti\xc3\xb6t.'